Beatissime pater. Dudum clare memorie Olauus Skuthonung(!), primus christianus rex Suetie, pie considerans, magistrum et conuentum Rhodj illique subiectos prioratus, preceptores, conuentus et fratres ob fidei christiane tuicionem et eiusdem fidei jnimicorum expugnationem onera, magnas expensas laboresque continuos subire oportere, ut eisdem oneribus i aliquo subueniretur, instituit et ordinauit tempore sacrj baptismatis per se recepti, unum obulum monete currentis ex jure regio sibi competentem in toto suo regno Suetie per omnes et singulos habitatores dicti regni tunc et pro tempore existentj (= –tes) annis singulis in succursum Terre sancte solui debere; postea a tempore defunctj dicti regis, longo tempore transacto, monasterium Eskilstuna, Strengensis diocesis, ordinis sancti Johannis Jherosolimitani in eodem regno est fundatum, cuius monasterij deuoti s. v. oratores prouisor et conuentus de dicti regni habitatoribus pro censu eiusdem ordinis magistrum(!) ad defensionem christianitatis annuatim soluendo colligere dictum obulum singulis annis soliti sunt vsque ad presens, quamquidem jnstitutionem et ea, que per eundem Olauum regem facta fuere, f. re. Clemens V, predecessor s. v., rata et grata habens confirmauit, prout in eisdem Clementis litteris desuper confectis, quarum tenores etc. s. v. habere placeat pro expressis, plenius continetur. Verum, pater s., quod Scarensis ciuitatis et diocesis habitatores hactenus dictum obulum ob dictorum oratorum negligentiam et non requisicionem, ut creditur, minusque habitatores ciuitatis et diocesis Aboensis, que tempore institutionis huiusmodi obulj gens ipsius ydol[a]trea(!) erat nec erat tunc temporis sub regno Suetie, que postmodum per beatum Ericum, eiusdem regni Suetie regem, christiane fidei et eidem regno suo subiugata fuit, eundem obulum non soluerunt prout soluere forte recusant, in eorundem oratorum non modicum preiuditium et grauamen ac contra dicti Olaui regis institutionem et voluntatem, et cum, pater s., habitatores ciuitatum et diocesium Vpsalensis metropolitane, Lincopensis, Strengensis, Arosiensis et Vessionensis in dicto regno Suetie existentes, prout Scarensis et Aboensis existunt, obulum predictum cecundum(!) dicti Olaui regis jnstitutionem soluerunt prout soluunt de presentj, justum et equum existit, in (= ut) Scarenses et Aboenses habitatores, in dicto regno et dominio regni similiter existentes, soluere deberent, quamuis in dictis Clementis pape V litteris de ratione predictorum dicte dioceses non sunt expresse, et (= ut in?) alijs diocesibus, et quemadmodum archiepiscopus Vpsalensis in suis litteris pie amonet sue diocesis habitatores soluere integre dictis oratoribus singulis annis predictum obulum, prout benigne nunc soluunt, jta placeat s. v. mandare dicto archiepiscopo prouenire suffraganeis, quod soluere jnducant suarum diocesium habitatores ad (= ut?) interesset soluendum dictum obulum v. s. oratoribus omni anno; jgitur, ut pia voluntas dicti regis Olaui, qui per totum suum regnum, ut in dicti monasterij antiquj librj missalis(!) plenius continetur, jnstitucionem [huiusmodi] ex jure sibi debito fecit, adimpleatur, dictj oratores s. v. humiliter suplicant, ut jnstitutionem ex jure sibi debito per dictum Olauum (per) regem ac confirmationem per dominum Clementem factas ratas et gratas habentes, eisdem habitatoribus nunc et pro tempore existentibus Scarensis et Aboensis ciuitatum et diocesium ad dictum obulum eisdem oratoribus integre annis singulis soluendum et contribuendum, prout et habitatores aliarum ciuitatum et diocesium predictarum tenerj et obligatos fore ad hoc, compelli debere decernere et declarare ac statutum executoresque eosdem ordinis, qui sunt dictorum oratorum et dicti ordinis conseruatores, qui eorum contradictores ad premissa compellant ad soluendum dictum obulum, [ordinare?] et nichilominus mandare suffrageneis prouincie Vpsalensis, qui (= ut) quemadmodum eorum metropolitanus litteris suis fecit jnducendo pie sue diocesis habitatores, jta ipsius corpus(?) benigne suarum diocesium habitatores jnducere [debeat] ad integre soluendum eundem obulum predictis oratoribus, digneminj de gratia specialj; constitutionibus et ordinationibus, apostolicis statutis quoque et consuetudinibus dicte prouincie ceterisque in contrarium facientibus non obstantibus quibuscunque cum clausulis oportunis. Concessum ut petitur de commissione cause jn presentia d. n. pape. A. cardinalis Aleriensis; et cum absolutione a censuris ad effectum; et cum ratificatione et gratificatione, decreto et declaratione, statuto ac mandato predictis etiam suffraganeis, ut premittitur; et cum deputatione executorum predictorum, qui ad premissa dictos habitatores compellant per censuram ecclesiasticam etc.; et quod omnium et singulorum premissorum maior et verior specificatio fieri possit in litteris. Concessum ut supra. A. cardinalis Aleriensis. Datum Rome apud sanctum Petrum octauo idus martij anno septimo.